Липсата на прогрес в преговорите за преходния период след Брезкит натисна британската лира През петъчната търговия британската лира се оказа под натиск от продажби на валутните пазари , следвайки серия слаби икономически данни от Великобритания и липсата на прогрес в преговорите за предходния период след Брекзит . Индустриалното производство на Острова се понижи в края на 2017 - а година с най - солидно темпо от септември 2012 - а година насам , като в същото време британският търговски дефицит се увеличи до най - високи нива от септември 2016 - а година насам . Тези по - слаби данни предполагат , че британската статистика може да ревизира леко надолу експресните си оценки за известно ускоряване на икономическия растеж в Обединеното кралство през последното тримесечие на миналата година . Това провокира известно понижение на британската лира спрямо останалите водещи валути , като спадът на паунда се задълбочи , след като главният европреговарящ Мишел Барние заяви , че на поредния кръг на преговори не беше постигнато споразумение между Европейската комисия и Великобритания за преходния период след Брекзит . В рамките на петъчната търговия британската лира се понижава с 0 , 7 % към триседмично дъно от 1 , 3790 щатски долара , след като само ден по - рано паундът поскъпна за кратко до 1 , 4066 нивото , реагирайки позитивно на сигналите от Английската централна банка за възможно по - скорошно и по - агресивно повишаване на лихвените ставки . Еврото пък поскъпва с близо 0 , 9 % към 0 , 8878 паунда , отскачайки от вчерашно 7 - дневно около 0 , 8732 нивото .